|  |  |
| --- | --- |
|  |  **MAT Á ÁHRIFUM LAGASETNINGAR\*** *– sbr. samþykkt ríkisstjórnar frá 10. mars 2017***\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | Þjóðarsjóður, FJR18080052  |
| **Ráðuneyti**  |  Fjármála- og efnahagsráðuneytið |
| **Stig mats** | [x]  Frummat, sbr. 1. gr.[ ]  Endanlegt mat, sbr. 10. gr.  |
| **Dags.** |  23. ágúst 2018 |

|  |
| --- |
| 1. **Greining og mat á fjárhagslegum áhrifaþáttum fyrir ríkið**
 |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**

Sú leið sem er áformuð með lagasetningu um Þjóðarsjóð er að komið verði á fót varúðarsjóði til að mæta hugsanlegum fátíðum efnahagslegum skakkaföllum, t.d. vegna vistkerfisbrests eða náttúruhamfara, að því marki sem þau væru umfram þann skaða sem tryggður er með öðrum hætti s.s. með Náttúruhamfaratryggingum Íslands. Sjóðnum verði sett sérstök stjórn, sem hafi yfirumsjón með rekstri og fjárfestingum hans á erlendum fjármálamörkuðum. Framlög ríkissjóðs til sjóðsins verði jafnhá nýjum tekjum frá orkuvinnslufyrirtækjum í eigu ríkisins sem horfur eru á að falli til á komandi árum. Verði ríkissjóður fyrir verulegum fjárhagslegum skaða af völdum ófyrirséðs áfalls sem þjóðarbúið hefur orðið fyrir verði heimilt með samþykki Alþingis að veita fé úr Þjóðarsjóði til ríkissjóðs, sem nemi allt að helmingi eigna sjóðsins á hverjum tíma. Ófyrirsjáanleiki og óviss stærðargráða slíkra stóráfalla hefur í för með sér að nær ógerlegt er fyrir stjórnvöld að undirbúa sig fyrir afleiðingarnar í vanalegri fjárlagagerð og fjárhagsáætlunum til meðallangs tíma á annan hátt en að sýna þá fyrirhyggju að standa fyrir viðeigandi sjóðssöfnun. Vísað er til frekari umfjöllunar og skýringa á fyrirætlunum um þetta fyrirkomulag í sérstöku skjali um áform lagasetningarinnar.***Helstu áhrifaþættir áformanna sem varðað geta fjárhag ríkissjóðs:**** Gert er ráð fyrir að næstu misserum marki stjórnvöld eigenda- og arðgreiðslustefnu gagnvart orkuvinnslufyrirtækjum í eigu ríkisins sem feli í sér auknar tekjur ríkissjóðs af nýtingu þeirra á orkuauðlindum, einkum frá Landsvirkjun. Þessar forsendur hafa skapast þar sem eiginfjárstaða fyrirtækisins hefur styrkst mikið á undanförnum árum, skuldastaða hefur lækkað niður í hóflegt horf, miklar afskriftir af mannvirkjum eru að baki og ekki horfur á mjög mikilli fjárfestingarþörf á komandi árum. Þar sem þessar ákvarðanir liggja ekki fyrir á þessu stigi er nokkur óvissa um fjárhæð nýrra tekna af þessum toga en á opinberum vettvangi hefur verið rætt um 10-20 mia.kr. á ári. Hér er miðað við til bráðabirgða að tekjur ríkissjóðs aukist árlega um 10 mia.kr. að lágmarki af þessum völdum. Ástæða er til að benda á í þessu sambandi að þetta verða þó að teljast vera fremur óvenjulegar tekjur þar sem þær eru upprunnar í auðlindarentu, sem óvíst er að verði viðvarandi um alla framtíð sökum þess að ýmislegt getur haft áhrif á þær, svo sem breytingar í orkubúskapnum, sviptingar á alþjóðlegum orkumörkuðum og tæknibreytingar, t.d. aukin hagnýting sólarorku.
* Eins og rakið er í áformaskjali um málið þykir hyggilegt að þessar nýju tekjur verði ekki nýttar eins og hver annar tekjustofn til þess að standa undir reglubundnum ríkisútgjöldum, heldur verði þeim varið til þess að byggja upp fjárhagslegan viðbúnað í Þjóðarsjóði til að bregðast við ófyrirséðum áföllum. Er því fyrirhugað að Þjóðarsjóður fái framlög úr ríkissjóði sem svari til tekna af arðgreiðslunum frá orkuvinnslufyrirtækjunum og að hann fjárfesti þá fjármuni einvörðungu í erlendum verðbréfum samkvæmt fjárfestingarstefnu sem stjórnin setur með samþykki ráðherra. Framlögin verði veitt með hliðsjón af tekjum af viðkomandi arðgreiðslum en ekki verði þó um að ræða svokallaða mörkun ríkistekna.
* Í samræmi við stjórnarsáttmála ríkisstjórnarinnar er jafnframt gert ráð fyrir því að í áformuðu frv. verði bráðabirgðaákvæði sem kveði á um að árleg framlög í Þjóðarsjóð verði tímabundið lægri en arðgreiðslutekjurnar þar sem þeim hluta þeirra verði varið annars vegar til átaks í uppbyggingu hjúkrunarrýma og hins vegar til eflingar á nýsköpun atvinnuveganna. Þar sem nýttur verði tiltekin hluti nýrra tekna til þessara tímabundnu sérverkefna ætti sú ráðstöfun ekki að hafa áhrif á afkomu ríkissjóðs.
* Gert er ráð fyrir að daglegur rekstur sjóðsins verði hóflegur að umfangi og að kostnaður vegna sjóðsins greiðist af tekjum hans eða eigin fé. Í stórum dráttum verður annars vegar um að ræða þóknanir til stjórnar og annan kostnað við rekstur hennar og hins vegar umsýslugreiðslur til eignastýringaraðila sem gert er ráð fyrir að verði samið við varðandi verðbréfakaup og sjóðsstýringu.
* Þjóðarsjóðurinn verður eign íslenska ríkisins og verður færður á efnahagsreikning ríkissjóðs, enda væri hann í rauninni tiltekið fyrirkomulag á stýringu og ávöxtun á afmörkuðum hluta af peningalegum eignum ríkissjóðs. Fjárhagsleg staða ríkisins batnar því sem stærð sjóðsins nemur. Ástæða þykir til að stefna að því að byggja sjóðinn upp þar til stærð hans verði orðin um 10% af VLF. Miðað bráðabirgðaforsendu um innstreymi í sjóðinn og að það takist að ávaxta hann í sama mæli og lögboðið viðmið fyrir lífeyrissjóði má ætlað að þeirri stærðargráðu verði náð á u.þ.b. tuttugu árum að því gefnu að ekki þurfi að bæta fjárhagsáföll úr sjóðnum á því tímabili.
* Komi til stóráfalls á fjárhag ríkissjóðs sem uppfyllir skilyrði um endurfjármögnun úr Þjóðarsjóði mun framlag úr honum með upplausn eigna og meðfylgjandi tekjufærslu vega á móti afkomubresti eða kostnaði af mótvægisráðstöfunum ríkisins sem stjórnvöld hafa gripið til. Hins vegar er ógjörningur að segja fyrir um hvort þær tekjur mundu mæta kostnaðinum að fullu sökum óvissu um stærðargráðu áfalls og þar sem fyrirhugað er að einungis verði heimilt að ganga á helming eigna sjóðsins vegna eins atburðar. Í ljósi áforma um stærð sjóðsins og þess að all nokkrar tryggingar eru fyrir hendi hvað varðar náttúruhamfarir og miðað við að nokkrir áratugir líði á milli stóráfalla má þó telja góður líkur á að unnt yrði að bæta ríkissjóði mjög verulegan ef ekki allan kostnað sem til félli.
* Sá fjárhagslegi viðbúnaður sem fælist í Þjóðarsjóði mundi skjóta traustari stoðum undir sjálfbærni ríkisfjármála til langs tíma litið. Telja má að það muni auka traust og tiltrú á stjórn og styrk opinberra fjármála og hafa jákvæð áhrif á lánshæfismat ríkissjóðs og þar með á fjármagnskostnað hans. Eðli málsins samkvæmt er þó erfitt um vik að spá fyrir um í hvaða mæli þau áhrif gætu orðið.
1. ***Hvaða fjárhagsgreining, rekstraráætlanir, reiknilíkön eða önnur áætlanagerð hefur farið fram við undirbúning fjárhagsmatsins?***Á þessu stigi liggja einungis fyrir lauslegar áætlanir um fjármögnun sjóðsins sem taka mið af áformum um auknar arðgreiðslur sem forsvarsmenn Landsvirkjunar hafa kynnt opinberlega, s.s. á ársfundum, en þau hafa hliðsjón af rekstraráætlunum og greiningum fyrirtækisins nokkur ár fram í tímann. Tekjuinnstreymið verður á endanum ákvarðað með eigenda- og arðgreiðslustefnu stjórnvalda í samstarfi við stjórn fyrirtækisins en þar verður væntanlega einkum stuðst við mat á greiðslugetu með tilliti til áætlana um rekstur og sjóðstreymi til lengri tíma litið. Varðandi útgjöld ríkissjóðs vegna hugsanlegra áfalla í framtíðinni er ljóst að með engu móti er hægt að reikna líkindi á þeim atburðum og stærðargráðum á umfangi sem þar er um að ræða og að útreiknaðar áætlanir vegna þeirra verða ekki gerðar fyrirfram. Þá er sá hluti umræddra tekna sem ætlunin er að verja til hjúkrunarrýma og nýsköpunar fyrst og fremst ákvörðun skv. forgangsröðun stjórnvalda á fjármunum. Ekki er því gert ráð fyrir að við undirbúning að setningu laganna verði þörf fyrir sérstök reiknilíkön eða mikið útfærða áætlanagerð af hálfu stjórnvalda.
2. ***Helstu forsendur sem áætlanir byggja á og næmni niðurstaðna fyrir frávikum***Tekjur sem fjármögnun Þjóðarsjóðs mun byggjast á eru næmar fyrir helstu forsendum í rekstrarskilyrðum orkuvinnslufyrirtækja, s.s. orkuverði, fjárfestingarþörf, tækniþróun í orkugeiranum, fjármagnskostnaði o.fl. Ef slíkar forsendur verða hagstæðari en nú er gert ráð fyrir gæti uppbygging sjóðsins orðið hraðari en á hinn bóginn hægari ef þær reynast óhagstæðari.
3. ***Eru fjárhagsáhrif tímabundin eða varanleg?***Að óbreyttum horfum er talið að aukin arðgreiðslugeta orkuvinnslufyrirtækja geti haldist um langt árabil en þó væri óvarlegt að gera ekki ráð fyrir því að aðstæður í orkugeiranum gætu hugsanlega tekið einhverjum stakkaskiptum til langs tíma litið sem leiði til þverrandi tekna.
4. ***Skorður sem eru settar fyrir útgjöldum og hvatar sem geta haft áhrif á útgjaldaþróun***Til skoðunar er að sett verði „gólf“ fyrir úthlutunum úr Þjóðarsjóði í ríkissjóð á þá leið að ráðstöfun úr sjóðnum komi einungis til álita ef fjárhagsáfall svarar til meira en 5% af tekjum ríkissjóðs. Tilgangurinn með því er að takmarka það svigrúm sem stjórnvöld hafi til að sækja fjármuni úr sjóðnum vegna ófyrirséðra atvika sem hafa þó ekki mjög veruleg fjárhagsáhrif og þar með að varna hugsanlegri ásókn ýmissa hagsmunaaðila vegna minni skakkafalla sem samfélagið þarf að geta þolað annað slagið. Í þessu sambandi má einnig nefna að tilvist sjóðsins gæti valdið freistnivanda sem gæti birst í því að stefnumörkun og ákvarðanataka stjórnvalda fari að taka mið af því, beint eða óbeint, að fyrir hendi er traust baktrygging gegn áföllum og að því verði ekki gætt nægilegrar fyrirhyggju og varfærni.
5. ***Aðskilin umfjöllun um brúttóáhrif á tekjuhlið og gjaldahlið en einnig tilgreind nettóáhrif á afkomu***Samkvæmt fyrirliggjandi sviðsmyndum Landsvirkjunar er gert ráð fyrir að arðgreiðslur fyrirtækisins gætu hækkað um 10-20 mia.kr. á ári en nánari ákvörðun fjárhæðarinnar mun einnig ráðast af mati stjórnvalda á fjárhagsþróun fyrirtækisins í væntanlegri eigenda- og arðgreiðslustefnu. Til bráðabirgða er gengið út frá því að fjárhæðin verði að lágmarki 10 mia.kr. og að jafn hátt framlag verði að jafnaði veitt til Þjóðarsjóðs. Fyrst um sinn yrði þó hluta teknanna varið til sérverkefna í hjúkrunarrýmum og nýsköpun eins og fyrr segir. Þar sem í rauninni verður um að ræða gegnumstreymi um A-hluta ríkissjóðs ættu fjárreiður Þjóðarsjóðs ekki að hafa áhrif á greiðsluafkomuna.
6. **Tekjubreytingar**

Um 10 mia.kr. aukning árlegra tekna ríkissjóðs1. **Útgjaldabreytingar**

Um 10 mia.kr. aukning árlegra framlaga ríkissjóðs1. **Eignabreytingar**

Miðað við forsendu um a.m.k. 10 mia.kr. árleg framlög í sjóðinn og varfærnar forsendur um ávöxtun má áætla lauslega að uppsöfnuð staða sjóðsins gæti verið orðin um 250-300 mia.kr. á um fimmtán árum að því gefnu að hann þyrfti ekki að bæta fjárhagsáfall á ríkissjóð á tímabilinu.1. **Aðrir áhrifaþættir varðandi ríkisfjármál**
2. *Samræmi við viðmið og sjónarmið um fyrirkomulag á útgjaldastýringu og umbúnað í fjárlögum*Stofnsetning Þjóðarsjóðs væri í samræmi við almenn sjónarmið á alþjóðavettvangi um fyrirhyggju í uppbyggingu fjármála hins opinbera og styður beint við helstu grunngildi laga nr. 123/2015, um opinber fjármál: sjálfbærni, varfærni og stöðugleika.
3. *Samræmi við viðmið um framsetningu fjárlaga og reikningshaldslegan grundvöll samkvæmt lögum um opinber fjármál*Reikningshaldsleg framsetning á fjárreiðum Þjóðarsjóðs yrði í samræmi við alþjóðlega reikningsskilastaðla sem kveðið er á um í lögum um opinber fjármál. Nánari skoðun á útfærslu þeirrar framsetningar á eftir að fara fram.
4. *Uppbygging skattkerfis og tekjuöflunar ríkissjóðs*Á ekki við
5. *Forsendur og umbúnaður þjónustugjalda – lagakröfur*Á ekki við
6. *Rekstrarform ríkisstarfsemi*Á ekki við
7. *Opinber innkaup og útboð*Á ekki við
8. *Eignaumsýsla ríkisins*Um er að ræða tiltekið fyrirkomulag á uppsöfnun og ávöxtum tiltekins hluta ríkistekna í mynd peningalegra eigna sem ætti að skila betri afrakstri en ella með hagvæmum hætti.
9. *Réttindi og skyldur ríkisstarfsmanna*Á ekki við
10. *Ríkisstyrkir og ívilnanir, þ.m.t. samræmi við reglur ESA, sbr. 61. gr. EES-samningsins. Ath. tilkynningarskyldu með tveggja mánaða fyrirvara.*Á ekki við
 |
| 1. **Samræmi við útgjaldaramma og fimm ára fjármálaætlun – fjármögnun**
 |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:**
2. í gildandi fjárlögum
3. í fjárlagafrumvarpi komandi árs
4. í fimm ára fjármálaáætlun ríkisstjórnarinnara) – c) Um væri að ræða nýjar tekjur og útgjöld vegna framlaga sem mundu tengjast stofnsetningu Þjóðarsjóðs með lögum frá Alþingi og í framhaldi af væntanlegri ákvörðun um arðgreiðslustefnu vegna orkuvinnslufyrirtækja. Ekki hefur því verið gert ráð fyrir þeim fjárreiðum í áætlunum um opinber fjármál til þessa. Fyrirhugað er að ef niðurstaða liggur fyrir um þessa tvo þætti málsins í vetur verði fjárhagsáhrifin sett fram í fyrsta sinn í fjármálaáætlun fyrir árin 2020-2024 sem birt verður í byrjun apríl 2019. Verði þá miðað við að auknar arðgreiðslutekjur komi fram í fjárlögum ársins 2019 og ráðstöfun þeirra til Þjóðarsjóðs og tímabundinna sérverkefna frá og með fjárlögum ársins 2020.
5. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?**Útgjöld vegna þeirra verkefna sem hér um ræður byggjast á áformaðri stefnumörkun um nýjar eða auknar tekjum af eignum ríkisins og verða þau því fjármögnuð að fullu. Er því gert ráð fyrir að fjárheimildir viðkomandi málaflokka verði auknar sem því nemur.
6. **Tengist einhver ný eða aukin tekjuöflun verkefninu?**Forsendan fyrir starfrækslu Þjóðarsjóðs er að ákveðin verði ný arðgreiðslustefna fyrir orkuvinnslufyrirtæki í eigu ríkisins sem feli sér auknar tekjur til ríkissjóðs á komandi árum.
 |
| 1. **Efnahagsáhrif – áhrif á atvinnulíf, vinnumarkað og samkeppni**
 |
| 1. **Hagræn áhrif á heildareftirspurn og einstaka markaði – hagstjórnarsjónarmið** Ekki er gert ráð fyrir að starfræksla Þjóðarsjóðs muni hafa mikil áhrif á heildareftirspurn í landinu m.a. þar sem árlegar fjárhæðir verða að öllum líkindum undir 0,5% af VLF. Hluta teknanna frá orkuvinnslufyrirtækjum verður ráðstafað tímabundið til fjárfestinga í hjúkrunarrýmum og nýsköpun á vegum einkafyrirtækja en til framtíðar má telja að framlög til sjóðsins myndi þjóðhagslegan sparnað. Uppbygging sjóðsins mundi þó varla að öllu leyti fela í sér aukningu þjóðhagslegs sparnaðar þar sem einnig mætti líta svo á að tekjunum gæti að öðrum kosti verið haldið eftir í félögunum til að halda áfram að lækka skuldastöðu þeirra líkt og undanfarin ár. Þar sem sjóðnum verður skylt að fjárfesta í erlendum verðbréfum mun hann að óbreyttu þurfa að kaupa erlendan gjaldeyri fyrir framlögin sem hann fær úr ríkissjóði og hafi að því leyti til lítils háttar áhrif á gjaldeyrisjöfnuð landsins. Hér má þó einnig líta svo á að samsvarandi fjármunum hefði að öðrum kosti verið varið til að greiða niður skuldir orkuvinnslufyrirækja sem mestu eru í erlendri mynt. Einnig gæti komið til álita að haga arðgreiðslum þannig að erlendar tekjur orkufyrirtækja fari beint inn á erlenda innistæðureikninga ríkissjóðs og renni þá ekki í gegnum gjaldeyrsjöfnuðinn.Ljóst er að uppbygging sjóðsins getur treyst mjög stöðugleika í opinberum fjármálum og þar með getu ríkissjóðs til að tryggja stöðugleika í þjóðarbúskapnum komi til stóráfalls af þeim toga sem hér um ræðir. Slíkur viðbúnaður getur með tíð og tíma haft jákvæð áhrif á mat sérhæfðra ráðgjafarfyrirtækja og fjármálamarkaðarins á lánshæfi ríkissjóðs og þar með dregið úr fjármagnskostnaði. Við sérstakar aðstæður gæti tilvist sjóðsins mildað mikið efnahagssamdrátt í kjölfar áfalls á þjóðarbúið.
2. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**

Á ekki við.1. **Samkeppnisskilyrði**
2. Líkur á því að fjöldi fyrirtækja á markaði takmarkist með beinum hætti vegna reglusetningar (líklegt ef aðgerðin felur í sér einhvers konar einkarétt, leyfiskerfi eða kvóta)
3. Líkur á því að fyrirtækjum á markaði fækki með óbeinum hætti vegna reglusetningar (líklegt ef aðgerðin felur í sér aukinn kostnað við inngöngu á markað eða tekur aðeins til hluta starfandi fyrirtækja)
4. Takmarkanir á möguleikum fyrirtækja til þess að mæta samkeppni vegna reglusetningar (líklegt ef aðgerðin hefur áhrif á verð fyrirtækja eða eðli vörunnar t.d. staðlar eða ef aðgerðin takmarkar sölusvæði, svigrúm til að auglýsa eða til að ákveða hvernig vara er framleidd
5. Takmarkanir á frumkvæði fyrirtækja til að stunda samkeppni með virkum hætti vegna reglusetningar (líklegt ef aðgerðin felur í sér að fyrirtæki verði undanþegin samkeppnislögum eða ef fyrirtæki bera skyldu eða eru hvött til að skipta með sér hvers konar viðskiptalegum upplýsingum)a) – d) Á ekki við.
 |
| 1. **Önnur áhrif**
 |
| 1. **Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011**

Með því að treysta fjárhagslega burði ríkissjóðs til að takast á við stórt áfall á þjóðarbúið verður stuðlað að meiri stöðuleika í efnahagslífinu en ella væri og þar með skotið traustari stoðum undir rekstur sveitarfélaga. Þá kann að vera að slíkt áfall hefði að öðrum kosti meiri staðbundin áhrif á rekstrarskilyrði tiltekinna sveitarfélaga en annarra. Einnig má ætla að sveitarfélög njóti að einhverju marki góðs af betra lánshæfismati vegna þessa og vegna áhrifa af bættu lánshæfismati ríkissjóðs af sömu ástæðum.1. **Áhrif á frelsi til að veita þjónustu (með eða án staðfestu á Íslandi)**

Á ekki við.1. **Áhrif á tæknilegar reglur um vöru og fjarþjónustu, sbr. lög nr. 57/2000**

Á ekki við.1. **Áhrif á byggðalög**

Á ekki við.1. **Áhrif á frjáls félagasamtök**

Á ekki við.1. **Áhrif á jafnrétti kynjanna**

Á ekki við.1. **Áhrif a lýðheilsu**

Á ekki við.1. **Áhrif á menntun, nýsköpun og rannsóknir**

Á ekki við.1. **Áhrif á möguleika einstaklinga og fyrirtækja til að eiga samskipti þvert á norræn landamæri**

Á ekki við.1. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni**

Á ekki við.1. **Áhrif á stöðu tiltekinna þjóðfélagshópa, s.s. aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar**

Á ekki við.1. **Áhrif á umhverfi og sjálfbæra þróun**Á ekki við.
 |
| 1. **Niðurstaða mats – með vísun í fylgiskjöl ef við á**
 |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag** Til bráðabirgða er gengið út frá því að nýjar tekjur í tengslum við stofnsetningu Þjóðarsjóðs verði lágmarki 10 mia.kr. ári og að jafnháu framlagi verði veitt til hans. Ætla má m.v. varfærnar forsendur um ávöxtun að unnt yrði að safnað upp nálægt 250-300 mia.kr. á um tuttugu árum, sem viðbúnaðarsjóði til að mæta fjárhagslegum áföllum á ríkissjóð.
2. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á**
3. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat**Áform um Þjóðarsjóð fela í sér að nýjar tekjur í tengslum við nýtingu auðlinda í eigu ríkisins, sem ella hefðu haldist eftir í starfsemi viðkomandi orkufyrirtækja eða verið varið til annarra verkefna ríkisins, verði látnar renna í eins konar varúðarsjóð sem nýttur verði til að mæta samfélagslegum áföllum til að stuðla að stöðugleika í efnahag heimila og fyrirtækja í landinu og varna röskun á starfsemi þeirra og samdrætti í tekjum. Sá samfélagslegi ávinningur felur hins vegar í sér frestun á annars konar fjárfestingum, bata í skuldastöðu eða samtímaneyslu. Vegna mikillar óvissu um stærðargráðu áhrifa af atburðum sem valdið geta stórum fjárhagsáföllum á ríkissjóð er ógerlegt að segja til um heildarábata af sjóðsfyrirkomulaginu. Takist að ávaxta sjóðinn í svipuðum mæli og felst í lögboðnu viðmiði fyrir lífeyrissjóðum má þó telja að fórnarkostnaðurinn verði veginn upp.**)**
 |
| 1. **Til útfyllingar vegna endanlegs mats – breytingar frá frummati**
 |
| 1. **Voru áform um lagasetninguna ásamt frummati á áhrifum kynnt fyrir FJR?**
2. **Eru helstu efnisatriði frumvarpsins óbreytt/lítið breytt frá þeim tíma?**
3. **Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?**
 |